Tuļļi Lum
Tuļļi Lum (lyviškai 'karštas sniegas') – 1999 m. susikūrusi šiuolaikinės liaudies muzikos grupė, susidariusi tuo metu Estijoje studijavusiai, lyvių kalba dainuojančiai Julgei Staltei savo jėgas suvienijus su Estijos muzikantais. Grupė į savo muzikos skambesį įtraukia progresyviojo roko ir džiazo elementų. 2000 m. grupė išleido iki šiol vienintelį albumą Tuļļi Lum. Savo dainų žodžiams grupė daugiausia naudoja estų tautosakininko Oskaro Loritso į liaudies muzikos rinkinį įtrauktas lyvių dainas.